SL Uradni list Evropske unije C 77/4

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano dovoljenje „Permis de Dormans“)

(Besedilo velja za EGP)

2010/C 77/04

Družba Concorde Energy LLC, ki ima sedež na naslovu 1537 Bull Lea Road, Suite 200, Lexington KY 40511, UNITED STATES, je 18. septembra 2009 zaprosila za izključno dovoljenje za iskanje tekočih in plinastih ogljikovodikov, imenovano „Permis de Dormans“, za obdobje štirih let na površini približno 952,05 km2, ki pokriva del departmajev Aisne in Marne.

Območje, ki ga pokriva dovoljenje, omejujejo loki poldnevnikov in vzporednikov, ki povezujejo točke, v nadaljevanju določene s svojimi geografskimi koordinatami, izhodiščni poldnevnik pa poteka skozi Pariz; koordinate so izražene v stopinjah.

Točka Zemljepisna dolžina Zemljepisna širina A 1,4° V. z. d. 54,7° S. z. š. B 1,7° V. z. d. 54,7° S. z. š. C 1,7° V. z. d. 54,5° S. z. š. D 1,8° V. z. d. 54,5° S. z. š. E 1,8° V. z. d. 54,3° S. z. š. F 1,52° V. z. d. 54,3° S. z. š. G 1,52° V. z. d. 54,33° S. z. š. H 1,47° V. z. d. 54,33° S. z. š. I 1,47° V. z. d. 54,35° S. z. š. J 1,44° V. z. d. 54,35° S. z. š. K 1,44° V. z. d. 54,36° S. z. š. L 1,42° V. z. d. 54,36° S. z. š. M 1,42° V. z. d. 54,37° S. z. š. N 1,4° V. z. d. 54,37° S. z. š. O 1,4° V. z. d. 54,5° S. z. š. P 1,3° V. z. d. 54,5° S. z. š. Q 1,3° V. z. d. 54,6° S. z. š. R 1,4° V. z. d. 54,6° S. z. š.

Predložitev zahtevkov in merila za podelitev pravic

Vložniki začetnega in konkurenčnih zahtevkov morajo dokazati, da izpolnjujejo pogoje za pridobitev dovoljenja iz člena 4 in 5 odloka št. 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 2006-648 z dne 2. junija 2006 o rudarskih pravicah in podzemnem skladiščenju (Journal officiel de la République française z dne3. junija 2006).

Konkurenčne zahtevke naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 18. septembra 2011.

Pogoji in zahteve za izvajanje dejavnosti in njeno prenehanje

Vložniki naj upoštevajo člen 79 in člen 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Vse dodatne informacije so na voljo na naslovu: Ministère de l'Écologie, de l’Énergie, du Développement durable et de la Mer (Ministrstvo za ekologijo, energetiko, trajnostni razvoj in morje). Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE (tel. +33 140819529).

Zgoraj omenjene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L št. 164, 30.6.1994, str. 3.